CELEX: 32021R1293
Language: da
Date: 2021-08-03 00:00:00
Title: Kommissionens gennemførelsesforordning (EU) 2021/1293 af 3. august 2021 om ændring af gennemførelsesforordning (EU) 2021/823 om indførelse af en endelig udligningstold på importen af visse former for regnbueørred med oprindelse i Tyrkiet efter en udløbsundersøgelse i henhold til artikel 18 i Europa-Parlamentets og Rådets forordning (EU) 2016/1037

4.8.2021   
               
               
                  DA
               
               
                  Den Europæiske Unions Tidende
               
               
                  L 281/4
               
            
         KOMMISSIONENS GENNEMFØRELSESFORORDNING (EU) 2021/1293
         af 3. august 2021
         om ændring af gennemførelsesforordning (EU) 2021/823 om indførelse af en endelig udligningstold på importen af visse former for regnbueørred med oprindelse i Tyrkiet efter en udløbsundersøgelse i henhold til artikel 18 i Europa-Parlamentets og Rådets forordning (EU) 2016/1037
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1037 af 8. juni 2016 om beskyttelse mod subsidieret indførsel fra lande, der ikke er medlemmer af Den Europæiske Union (1), særlig artikel 24, stk. 1, og
         ud fra følgende betragtninger:
         
                     (1)
                  
                  
                     Importen af visse former for regnbueørred med oprindelse i Tyrkiet er omfattet af en endelig udligningstold indført ved Kommissionens gennemførelsesforordning (EU) 2021/823 (2).
                  
               
                     (2)
                  
                  
                     BAFA Su Ürünleri Yavru Üretim Merkezi Sanayi Ticaret AŞ (»Bafa«), Taric-tillægskode (3) B965, som er en virksomhed, der er omfattet af en individuel udligningstold på 1,5 % (4), meddelte Kommissionen, at den efter en fusion med modervirksomheden havde ændret navn til Kılıç Deniz Ürünleri Üretimi İhracat İthalat ve Ticaret A.Ş.
                  
               
                     (3)
                  
                  
                     Den 19. oktober 2020 anmodede virksomheden efter en ændring af dens navn (5) Kommissionen om at bekræfte, at navneændringen ikke påvirker virksomhedens ret til at drage fordel af den individuelle udligningstoldsats, der gjaldt for virksomheden under dens tidligere navn.
                  
               
                     (4)
                  
                  
                     Kommissionen undersøgte de indsendte oplysninger og konkluderede, at navneændringen var behørigt registreret hos de relevante myndigheder, fandt sted inden for den gruppe af virksomheder, som Bafa var en del af, og ikke førte til nye forbindelser med andre grupper af virksomheder, som ikke blev undersøgt af Kommissionen.
                  
               
                     (5)
                  
                  
                     Navneændringen påvirker således ikke konklusionerne i gennemførelsesforordning (EU) 2021/823 og navnlig den udligningstold, der gælder for virksomheden. Oplysningerne i sagen bekræftede ligeledes, at navneændringen fandt anvendelse fra den 31. august 2020, da ændringen blev registreret i handelsregistret for Bodrum samme dag.
                  
               
                     (6)
                  
                  
                     I betragtning af overvejelserne i ovenstående betragtning fandt Kommissionen det hensigtsmæssigt at ændre gennemførelsesforordning (EU) 2021/823 for at afspejle det ændrede navn på den virksomhed, der tidligere var tildelt Taric-tillægskode B965.
                  
               
                     (7)
                  
                  
                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 15, stk. 1, i Europa-Parlamentets og Rådets forordning (EU) 2016/1036 (6) —
                  
               VEDTAGET DENNE FORORDNING:
         
            Artikel 1
            
               1.   I artikel 1, stk. 2, i gennemførelsesforordning (EU) 2021/823 foretages følgende ændringer:
               
                  
                              »BAFA Su Ürünleri Yavru Üretim Merkezi Sanayi Ticaret AŞ«
                           
                           
                              B965
                           
                        
               erstattes af følgende:
               
                  
                              »Kılıç Deniz Ürünleri Üretimi İhracat İthalat ve Ticaret A.Ş.«
                           
                           
                              B965
                           
                        
            
            
               2.   Taric-tillægskode B965, der tidligere er tildelt BAFA Su Ürünleri Yavru Üretim Merkezi Sanayi Ticaret AŞ, gælder for Kılıç Deniz Ürünleri Üretimi İhracat İthalat ve Ticaret A.Ş. pr. 31. august 2020. I overensstemmelse med gældende toldlovgivning ydes der godtgørelse af eller fritagelse for enhver endelig told, der er betalt af Kılıç Deniz Ürünleri Üretimi İhracat İthalat ve Ticaret A.Ş., der overstiger den udligningstold, der er fastsat i artikel 1 i gennemførelsesforordning (EU) 2020/658 og i artikel 1, stk. 2, i gennemførelsesforordning (EU) 2021/823, for så vidt angår BAFA Su Ürünleri Yavru Üretim Merkezi Sanayi Ticaret A.Ş.
            
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 3. august 2021.
            
               
                  På Kommissionens vegne
               
               Ursula VON DER LEYEN
               Formand
            
         
         
            (1)  EUT L 176 af 30.6.2016, s. 21.
         
            (2)  Kommissionens gennemførelsesforordning (EU) 2021/823 af 20. maj 2021 om indførelse af en endelig udligningstold på importen af visse former for regnbueørred med oprindelse i Tyrkiet efter en udløbsundersøgelse i henhold til artikel 18 i Europa-Parlamentets og Rådets forordning (EU) 2016/1037 (EUT L 183 af 25.5.2021, s. 5).
         
            (3)  Den Europæiske Unions integrerede toldtarif.
         
            (4)  Denne toldsats blev oprindeligt indført ved Kommissionens gennemførelsesforordning (EU) 2020/658 af 15. maj 2020 om ændring af gennemførelsesforordning (EU) 2015/309 om indførelse af en endelig udligningstold og om endelig opkrævning af den midlertidige told på importen af visse former for regnbueørred med oprindelse i Tyrkiet efter en interimsundersøgelse i henhold til artikel 19, stk. 4, i Europa-Parlamentets og Rådets forordning (EU) 2016/1037 (EUT L 155 af 18.5.2020, s. 3).
         
            (5)  Handelsregistret for Bodrum, Republikken Tyrkiet, bekendtgørelse nr. 1623 af 31. august 2020.
         
            (6)  Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (EUT L 176 af 30.6.2016, s. 21).